Source: https://fi.m.wikipedia.org/wiki/1946
Timestamp: 2018-07-21 08:06:34+00:00
Document Index: 25163506

Matched Legal Cases: ['kko ', 'kko ', 'kko\n', 'kko ', 'kko ', 'kko\n', 'kko\n', 'kko\n', 'kko\n', 'kko ', 'kko ', 'kko ', 'kko ', 'kko ', 'kko\n', 'kko ', 'kko\n', 'kko\n', 'kko ', 'kko\n', 'kko ', 'kko\n', 'kko\n', 'kko ', 'kko ', 'kko ', 'kko\n']

1946 – Wikipedia
1. tammikuuta – Helsingin pinta-ala viisinkertaistui suuressa alueliitoksessa, jolloin lakkautettiin kaikkiaan yhdeksän taajaväkistä yhdyskuntaa. Kuusiston kunta liitettiin Kaarinan kuntaan. Akaan kunta lakkautettiin ja sen tilalle perustettiin Toijalan kauppala; eräitä osia liitettiin naapurikuntiin Kylmäkoskeen, Sääksmäkeen ja Viialaan.
1. tammikuuta – Suomessa leikattiin setelit Eduskunnan hyväksymän lain nojalla.
7. tammikuuta – Itävalta palautettiin vuoden 1937 rajoihin ja jaettiin neljään miehitysvyöhykkeeseen.
8. tammikuuta − Valvontakomission puheenjohtaja Andrei Ždanov toimitti Moskovasta käsin Suomen sotasyyllisyysoikeudelle Neuvostoliitossa sotavankina olleen saksalaisen kenraalin Erich Buschenhagenin kuulustelukertomuksen suomalaisten ja saksalaisten sotilashenkilöiden yhteyksistä ennen jatkosodan syttymistä sekä jäljennöksen Adolf Hitlerin Barbarossa-suunnitelmasta. Buschenhagenin tarkkaa olinpaikkaa ei kerrottu.
9. tammikuuta − Suomen sotasyyllisyysoikeudenkäynti jatkui joulutauon jälkeen.
10. tammikuuta – Yhdistyneiden kansakuntien ensimmäinen kokous.
11. tammikuuta – Enver Hoxha julisti Albanian kansantasavallan perustetuksi.
20. tammikuuta – Charles de Gaulle Erosi väliaikaishallituksen pääministerin virasta.
20. tammikuuta – Lenin-museo avattiin Tampereella.
24. tammikuuta – Jalkaväenkenraali Erik Heinrichsiä, kenraalimajuri Hjalmar Siilasvuota ja jalkaväenkenraali Kustaa Tapolaa sekä asekätkentäjutun vuoksi vangittuna ollutta kenraaliluutnantti Aksel Airoa kuultiin syyttäjänä toimineen oikeuskansleri Toivo Tarjanteen haastamina todistajina sotasyyllisyysoikeudenkäynnissä pyrittäessä selvittämään, mitä Suomessa tiedettiin operaatio Barbarossasta ennen Saksan hyökkäystä Neuvostoliittoon. Todistajat kiistivät Suomessa tiedetyn tästä mitään.
27. tammikuuta – Valvontakomission varapuheenjohtaja Grigori Savonenkov ilmoitti, ettei Neuvostoliitto vaatinut marsalkka Mannerheimia syytettäväksi sotasyyllisyysasiassa ja että Mannerheim oli halutessaan vapaa matkustamaan ulkomaille.
30. tammikuuta − Yhdysvaltain Helsingin-suurlähetystö ilmoitti Suomen ulkoministeriölle, että Yhdysvaltain Vienti- ja Tuontipankki oli myöntänyt Suomelle 35 miljoonan dollarin lainan elintarvikkeiden, tekstiilien, koneiden ja polttoaineiden ostoa varten.
31. tammikuuta – Jugoslavian sosialistisen liittotasavallan uusi perustuslaki teki siitä kuuden tasavallan liiton Neuvostoliiton tapaan.
31. tammikuuta – 2. helmikuuta – Sotasyyllisyysoikeudenkäynnissä syytetyt esittivät loppulausuntonsa, minkä jälkeen oikeuden jäsenet siirtyivät Säätytalosta Eduskuntataloon neuvottelemaan langetettavista tuomioista.
1. helmikuuta – Norjalainen lakimies Trygve Lie valittiin ensimmäiseksi YK:n pääsihteeriksi.
2. helmikuuta – Unkarista tuli tasavalta.
9. helmikuuta − Josif Stalin julkisti Moskovan Bolšoi-teatterissa pitämässään puheessa Neuvostoliiton uuden, järjestyksessä neljännen viisivuotissuunnitelman, jolla pyrittiin ylittämään länsimaiden öljyn, teräksen ja raudan tuotanto. Kolmannen viisivuotissuunnitelman toimeenpano oli keskeytynyt toisen maailmansodan vuoksi. Kyseessä oli Stalinin ensimmäinen julkinen esiintyminen sodan päättymisen jälkeen ja puheen sävy ennakoi sisäistä kurinpalautusta Neuvostoliitossa.[1]
14. helmikuuta – Englannin pankki kansallistettiin.
21. helmikuuta – Sotasyyllisyysoikeudenkäynti Suomen jatkosodan aikaista poliittista johtoa vastaan päättyi tuomioiden julistamiseen Säätytalossa. Tuomitut aloittivat rangaistustensa kärsimisen Katajanokan vankilassa, josta heidät jo seuraavana päivänä siirrettiin Helsingin keskusvankilaan.
22. helmikuuta – Yhdysvaltain Moskovan-lähetystön va. asiainhoitaja George F. Kennan lähetti Washingtoniin salasähkeen, jossa hän varoitti maansa johtoa kuvittelemasta Yhdysvaltain ja Neuvostoliiton toisen maailmansodan aikaisen liittolaisuuden voivan jatkua rauhan aikana. Sähke vaikutti merkittävästi Trumanin opin syntyyn.
24. helmikuuta – Herakles-laiva toi toisen maailmansodan jälkeen ensimmäisen kahvilastin Turun satamaan.
2. maaliskuuta – Britit vetäytyivät Iranista sopimuksen mukaan, neuvostojoukot jäivät.
2. maaliskuuta – Ho Tši Minh valittiin Pohjois-Vietnamin presidentiksi.
4. maaliskuuta – C.G.E. Mannerheim erosi Suomen presidentin virasta.
5. maaliskuuta – Winston Churchill käytti puheessaan kielikuvaa ”rautaesiripusta” (Iron curtain), joka eristi Neuvostoliiton miehitysalueet lännestä.
6. maaliskuuta – Ho Tši Minh allekirjoitti sopimuksen Ranskan kanssa, joka tunnusti Vietnamin autonomisena valtiona Indokiinan liitossa Ranskan alaisuudessa.
7. maaliskuuta – Neuvostoliiton kommunistisen puolueen pää-äänenkannattaja Pravda julkaisi Josif Stalinin lausunnon, jossa hän syytti Winston Churchillia sodanlietsojaksi tämän ”rautaesirippu”-puheen vuoksi ja vertasi häntä Adolf Hitleriin.
9. maaliskuuta – Juho Kusti Paasikivi Suomen presidentiksi. Väliaikaiseksi pääministeriksi tuli virkavuosiltaan vanhin valtioneuvoston jäsen, ulkoministeri Carl Enckell.
10. maaliskuuta – Britit aloittivat vetäytymisen Libanonista.
15. maaliskuuta – Pääministeri Clement Attlee lupasi Intialle itsenäisyyden heti perustuslain muotoilun jälkeen.
19. maaliskuuta – Ranskan Guayanasta, Guadeloupesta, Martiniquesta ja Réunionista tuli Ranskan merentakaisia departementteja.
22. maaliskuuta – Transjordan sai itsenäisyyden.
26. maaliskuuta – Presidentti J. K. Paasikivi nimitti pankinjohtaja Mauno Pekkalan muodostaman hallituksen.
30. maaliskuuta – Yhdysvaltain entinen presidentti Herbert Hoover saapui Suomeen tutustumaan maassa vallinneeseen elintarvike- ym. huoltotilanteeseen. Vierailunsa päätteeksi Hoover totesi, että Suomella oli hyvät mahdollisuudet saada talousapua Yhdysvalloilta.
1. huhtikuuta – Singaporesta tuli Britannian kruununsiirtomaa.
13. huhtikuuta – Liittoutuneet määräsivät kaikki kansallissosialistiset muistomerkit hävitettäviksi Saksan alueelta sekä kansallissosialistista aineistoa sisältäneet julkaisut poistettaviksi saksalaisista kirjastoista ja kirjakaupoista vuoden loppuun mennessä.
18. huhtikuuta – Yhdysvallat tunnusti Josip Broz Titon hallituksen Jugoslaviassa.
18. huhtikuuta – Kansainliiton viimeinen kokous, se siirsi päätösvaltansa YK:lle ja lakkautti itsensä.
21. huhtikuuta − Saksan itävyöhykkeellä perustettiin Saksan sosialistinen yhtenäisyyspuolue (SED), jonka puheenjohtajiksi tulivat Otto Grotewohl ja Wilhelm Pieck. Puolueen lehden Neues Deutschlandin ensimmäinen numero ilmestyi 23. huhtikuuta.
29. huhtikuuta – Sotasyyllisyysoikeudenkäynti alkoi Tokiossa, syytettyinä muun muassa Hideki Tōjō, Shegenori Togo ja Hiroshi Oshima.
9. toukokuuta – Italian Viktor Emanuel III luopui kruunusta, hänen poikansa Umberto II seurasi häntä.
10. toukokuuta – Jawaharlal Nehru valittiin Intian kongressipuolueen johtoon.
20. toukokuuta – Britanniassa parlamentti päätti kansallistaa kaivokset.
25. toukokuuta – Transjordanin parlamentti valitsi Abdullah I:n kuninkaaksi.
31. toukokuuta – Kreikassa kansanäänestys kannatti paluuta monarkiaan.
2. kesäkuuta – Italialaiset päättivät luopua monarkiasta. Italia julistettiin tasavallaksi 10. kesäkuuta ja kuningas Umberto II karkotettiin maasta. Naiset saivat äänioikeuden.
4. kesäkuuta − Nikolai Švernik valittiin Neuvostoliiton presidentiksi Mihail Kalininin kuoltua.
8. kesäkuuta – Indonesian Sukarno yllytti kannattajiaan kapinoimaan Alankomaiden siirtomaavaltaa vastaan.
15. kesäkuuta − SDP piti ylimääräisen puoluekokouksen. Puheenjohtajaksi valittiin huoltotarkastaja Emil Skog ja puoluesihteeriksi kansanedustaja Väinö Leskinen.
29. kesäkuuta – SKDL:n kansanedustaja K. H. Wiik kuoli. Hänen tilalleen eduskuntaan tuli kirjailija ja Yleisradion pääjohtaja Hella Wuolijoki.
4. heinäkuuta – Kielcen kaupungissa Puolassa tapahtui paikallisten asukkaiden toimeenpanema pogromi, jossa tapettiin 35 juutalaista. Suuri osa puolanjuutalaisista pakeni sen vuoksi vuoden mittaan Puolasta länsiliittoutuneiden miehitysvyöhykkeille[2].
22. heinäkuuta – Siionistien Irgun räjäytti pommilla brittien hallintorakennuksen, King David -hotellin Jerusalemissa, 90 ihmistä sai surmansa.
25. heinäkuuta – Ensimmäisessä vedenalaisessa ydinkokeessa lentotukialus USS Saratoga upotettiin Bikiniatollilla.
29. heinäkuuta – Rauhankonferenssi liittoutuneiden sekä Suomen, Italian, Unkarin, Romanian ja Bulgarian kesken alkoi Pariisissa.
29. heinäkuuta – Yhdysvaltalainen Robert H. Jackson esitti syyttäjien loppulausunnon Nürnbergin oikeudenkäynnissä.
2. elokuuta − Presidentti J. K. Paasikivi nimitti Suomen valtuuskunnan Pariisin rauhanneuvotteluihin. Valtuuskuntaan tulivat pääministeri Mauno Pekkala, ulkoministeri Carl Enckell, sisäministeri Yrjö Leino ja toinen sosiaaliministeri Lennart Heljas sekä kansanedustajat Väinö Voionmaa ja John Österholm.
9. elokuuta − Hallitus antoi eduskunnalle lakiesityksen "aseellisen toiminnan luvattoman valmistelun rankaisemisesta eräissä tapauksissa".
13. elokuuta – Suomen rauhanvaltuuskunta saapui lentoteitse Pariisiin.
15. elokuuta − Ulkoministeri Carl Enckell käytti ranskan kielellä Suomelle varatun puheenvuoron Pariisin rauhankonferenssissa ja esitti siinä toivomuksen Suomelle määrättyjen alueluovutusten ja sotakorvausten lieventämiseksi. Neuvostoliiton päävaltuutettu, varaulkoministeri Andrei Vyšinski reagoi Enckellin puheeseen raivokkaasti.
19. elokuuta – Muslimien ja hindujen välisiä levottomuuksia Kalkutassa, 3 000 kuollutta.
31. elokuuta − Kaikki Nürnbergin oikeudenkäynnissä syytetyt lukuun ottamatta Hans Frankia kiistivät heihin kohdistetut syytteet.
6. syyskuuta − Pääministeri Mauno Pekkala teki radiopuheessaan selkoa Pariisin rauhanneuvottelujen etenemisestä.
8. syyskuuta – Bulgaria julistettiin kansantasavallaksi kansanäänestyksen jälkeen. Kuningas Simeon II jätti maan.
10. lokakuuta – Mäkkylän kummitus aloitti kummittelunsa.
11. lokakuuta − Kirjailija Elsa Soinin käsikirjoittama ja Ilmari Unhon ohjaama, kirjailija Aleksis Kiven elämää kuvaava elokuva Minä elän sai ensi-iltansa. Pääosassa oli näyttelijä Rauli Tuomi, joka sai suorituksestaan Jussi-patsaan.
14. lokakuuta − Pariisin rauhansopimuksen luonnos Suomen osalta hyväksyttiin ilman Suomen siihen esittämiä muutoksia. Sopimuksen allekirjoittaminen lykkääntyi vuoden 1947 puolelle Neuvostoliiton ja läntisten liittoutuneiden välille syntyneiden erimielisyyksien vuoksi.
16. lokakuuta – Saksan sotarikollisille Nürnbergin oikeudenkäynnissä langetetut kuolemantuomiot pantiin täytäntöön hirttämällä.
4. marraskuuta − 80 oppositiopuolueiden kansanedustajaa Kokoomuksen Päiviö Hetemäen johdolla teki Pekkalan hallitukselle välikysymyksen Valpon toiminnasta. Valpoa syytettiin välikysymyksessä siitä, että se oli pidättänyt Suomen kansalaisia ilman laillisia edellytyksiä. Hallitus sai seuraavana päivänä luottamuslauseen kiihkeän keskustelun jälkeen äänin 93−72.
8. marraskuuta – Vietnamilaiset mellakoivat Hải Phòngissa ja ottivat yhteen ranskalaisjoukkojen kanssa, 6 000 kuollutta.
12. marraskuuta – Aselepo Indonesian nationalistien ja alankomaalaisten joukkojen välillä. Alankomaat tunnusti Indonesian 15. marraskuuta.
19. marraskuuta – Afganistan, Islanti ja Ruotsi liittyivät YK:hon.
21. marraskuuta – Georgi Dimitrov muodosti Bulgarian kansantasavallan ensimmäisen hallituksen.
27. marraskuuta – Intian pääministeri Jawaharlal Nehru vetosi Yhdysvaltoihin ja Neuvostoliittoon ydinkokeiden lopettamiseksi ja aseriisunnan aloittamiseksi ”ihmiskunnan pelastamiseksi äärimmäiseltä katastrofilta”.
5. joulukuuta − New York määrättiin YK:n päämajan pysyväksi sijaintipaikaksi.
11. joulukuuta – YK:n lastenapujärjestö UNICEF perustettiin.
12. joulukuuta – YK katkaisi suhteet Francon Espanjaan ja kehotti jäsenmaita tekemään samoin.
19. joulukuuta − Eduskunnan valtiovarainvaliokunta päätti leikata Valpon määrärahoja kuudella miljoonalla markalla.
24. joulukuuta – Ranskan ”neljäs tasavalta” alkoi.
13. tammikuuta – Eero Koivistoinen, suomalainen jazz-muusikko ja -säveltäjä
14. tammikuuta – Harold Shipman, brittiläinen lääkäri ja sarjamurhaaja
19. tammikuuta – Dolly Parton, yhdysvaltalainen laulaja ja näyttelijä
20. tammikuuta – David Lynch, yhdysvaltalainen elokuvaohjaaja, käsikirjoittaja, tuottaja, kuvataiteilija ja valokuvaaja
7. helmikuuta – Anita Riitta Helena Lindgren (”Anita Hirvonen”), suomalainen laulaja
7. maaliskuuta – Okko Kamu, suomalainen kapellimestari
12. maaliskuuta – Liza Minnelli, yhdysvaltalainen laulaja ja Oscar-palkittu näyttelijä
12. maaliskuuta – Ilkka Niiniluoto, suomalainen filosofi (Helsingin yliopiston rehtori)
19. maaliskuuta – Pekka Autiovuori, suomalainen näyttelijä
19. maaliskuuta – Bigas Luna, espanjalainen elokuvaohjaaja
21. maaliskuuta – Timothy Dalton, brittiläinen näyttelijä
28. maaliskuuta – Alejandro Toledo, Perun presidentti
8. huhtikuuta – Heikki Kinnunen, suomalainen näyttelijä
13. huhtikuuta – Kari Tikka, suomalainen kapellimestari ja säveltäjä
25. huhtikuuta – Vladimir Žirinovski, venäläinen poliitikko
25. huhtikuuta – Seppo Ruohonen, suomalainen oopperalaulaja
30. huhtikuuta – Kaarle XVI Kustaa, Ruotsin kuningas
30. huhtikuuta – Sven Nordqvist, ruotsalainen kirjailija ja kuvittaja
2. toukokuuta – Ralf Gothóni, suomalainen pianisti, säveltäjä ja kapellimestari
4. toukokuuta – Ville Komsi, suomalainen poliitikko ja kansalaisaktivisti
6. toukokuuta – Henrik Lax, suomalainen poliitikko ja europarlamentaarikko
17. toukokuuta – Udo Lindenberg, saksalainen muusikko
17. toukokuuta – Jotaarkka Pennanen, suomalainen teatteriohjaaja
18. toukokuuta – Andreas Katsulas, yhdysvaltalainen näyttelijä (k. 2006)
19. toukokuuta – André René Roussimoff (”André the Giant”), ranskalainen show-painija ja näyttelijä (k. 1993)
20. toukokuuta – Cherilyn Sarkisian LaPier (”Cher”), yhdysvaltalainen laulaja, viihdetaiteilija ja Oscar-palkittu näyttelijä (Kuuhullut)
8. kesäkuuta – Matti Hyökki, suomalainen musiikinopettaja ja kuoronjohtaja
9. kesäkuuta – Deyda Hydara, gambialainen toimittaja (k. 2004)
14. kesäkuuta – Donald Trump, yhdysvaltalainen liikemies, Yhdysvaltain presidentti
22. kesäkuuta – Kaarina Helakisa, suomalainen lastenkirjailija ja suomentaja (k. 1998)
30. kesäkuuta – Eija Merilä, suomalainen laulaja
1. heinäkuuta – Erkki Tuomioja, suomalainen poliitikko
5. heinäkuuta – Sir Paul Smith, brittiläinen muotisuunnittelija
6. heinäkuuta – George W. Bush, Yhdysvaltain presidentti
6. heinäkuuta – Peter Singer, australialainen filosofi
6. heinäkuuta – Sylvester Stallone, yhdysvaltalainen näyttelijä
9. heinäkuuta – Ronald Belford Scott (”Bon Scott”), australialainen laulaja (”AC/DC”)
16. heinäkuuta – Monica Aspelund, suomalainen iskelmälaulaja
26. heinäkuuta – Juhani Kaskeala, suomalainen amiraali ja puolustusvoimain komentaja
22. heinäkuuta – Mireille Mathieu, ranskalainen laulaja
3. elokuuta – John Whitaker Straw (”Jack Straw”), brittiläinen poliitikko
8. elokuuta – Veikko Savolainen, suomalainen jääkiekkoilija
19. elokuuta – William Jefferson Clinton (”Bill Clinton”), Yhdysvaltain presidentti
2. syyskuuta – Paavo Väyrynen, suomalainen poliitikko, europarlamentaarikko ja ministeri
5. syyskuuta – Farrokh Bulsara (”Freddie Mercury”), sansibarilaissyntyinen englantilainen laulaja (”Queen”) (k. 1991)
10. syyskuuta – Ilkka Salminen, suomalainen basisti (”The Avengers”)
15. syyskuuta – Tommy Lee Jones, yhdysvaltalainen näyttelijä
15. syyskuuta – Oliver Stone, yhdysvaltalainen elokuvaohjaaja
18. syyskuuta – Veikko Juntunen, suomalainen viihdesäveltäjä ja -sanoittaja
25. syyskuuta – Jarkko Rantanen, suomalainen näyttelijä (k. 2008)
4. lokakuuta – Susan Abigail Tomalin (”Susan Sarandon”), yhdysvaltalainen Oscar-palkittu näyttelijä (Kuolemaantuomittu)
7. lokakuuta – Irja Rane, suomalainen kirjailija
5. marraskuuta – Cecil Ingram Connor (”Gram Parsons”), yhdysvaltalainen muusikko (”The Byrds”) (k. 1973)
10. marraskuuta – Duane Allman, yhdysvaltalainen kitaristi (”Allman Brothers Band”) (k. 1971)
29. marraskuuta – Seppo Hovi, suomalainen muusikko
2. joulukuuta – Jaakko Ryhänen, suomalainen oopperalaulaja
5. joulukuuta – Josep Maria Carreras i Coll (”José Carreras”), katalonialainen oopperalaulaja
10. joulukuuta – Nadja Pyykkö, suomalainen näyttelijä, maskeeraaja, kuvaussihteeri ja elokuvaohjaaja (k. 2007)
12. joulukuuta – Emerson Fittipaldi, brasilialainen Formula 1 -kuljettaja
17. joulukuuta – Pepe Willberg, suomalainen muusikko
18. joulukuuta – Steven Spielberg, yhdysvaltalainen elokuvaohjaaja
20. joulukuuta – Hannes Manninen, suomalainen poliitikko
25. joulukuuta – Ilkka Kylävaara, suomalainen suomalainen toimittaja, ohjaaja ja kirjailija
28. joulukuuta – Virpa Puisto, suomalainen poliitikko (k. 2013)
29. joulukuuta – Marianne Faithfull, englantilainen laulaja
30. joulukuuta – Heikki Salmela, suomalainen liikemies
30. joulukuuta – Patti Smith, yhdysvaltalainen muusikko, laulaja ja runoilija
10. tammikuuta – Matti Turkia, suomalainen poliitikko
14. tammikuuta – Antti Hackzell, Suomen pääministeri
23. tammikuuta – Helene Schjerfbeck, suomalainen taidemaalari
18. helmikuuta – Sigurd Wettenhovi-Aspa, suomalainen taidemaalari, kuvanveistäjä ja kirjailija (Kalevala ja Egypti, Suomen Kultainen Kirja II)
19. helmikuuta – Jalmar Castrén, suomalainen poliitikko ja professori
19. helmikuuta – Rafael Erich, suomalainen lakimies ja Suomen pääministeri
23. maaliskuuta – Francisco Largo Caballero, espanjalainen poliitikko
24. maaliskuuta – Aleksandr Aljehin, venäläinen šakinpelaaja (maailmanmestari)
21. huhtikuuta – John Maynard Keynes, englantilainen taloustieteilijä (Keynesiläinen taloustiede)
26. huhtikuuta – Antero Svensson, suomalainen kenraali
7. toukokuuta – Ferdinand Boberg, ruotsalainen arkkitehti
13. toukokuuta – Bertel Jung, suomalainen arkkitehti
23. toukokuuta – Onni Tarjanne, suomalainen arkkitehti
1. kesäkuuta – Ion Antonescu, Romanian pääministeri ja diktaattori (s. 1882) (teloitettiin)
3. kesäkuuta – Mihail Kalinin, neuvostoliittolainen metallityöntekijä ja Neuvostoliiton presidentti
15. kesäkuuta – Arvid Mörne, suomenruotsalainen kirjailija
29. kesäkuuta – Karl Harald Wiik, suomalainen poliitikko
13. elokuuta – Herbert George Wells (”H. G. Wells”), englantilainen tieteiskirjailija (Maailmojen sota)
24. elokuuta – Maria Andersson, suomalainen palvelijatar (tiettävästi pisimpään elänyt suomalainen)
6. syyskuuta – Lucina Hagman, suomalainen poliitikko ja naisasialiikkeen uranuurtaja (Marttaliiton perustaja)
20. syyskuuta – Kaarle Halme, suomalainen näyttelijä, teatterinjohtaja, näytelmä- ja romaanikirjailija sekä elokuvaohjaaja
2. lokakuuta – Ignacy Mościcki, puolalainen kemisti ja Puolan presidentti vuosina 1926–1939
6. lokakuuta – Per Albin Hansson, nelinkertainen Ruotsin pääministeri
11. lokakuuta – Rudolf Koivu, suomalainen taidemaalari, lastenkirjojen kuvittaja ja satukirjailija (Rudolf Koivun satukirja)
13. lokakuuta – Yrjö Tuominen, suomalainen näyttelijä (Juhla meren rannalla)
15. lokakuuta – Hermann Göring, saksalainen ilmailuministeri (Luftwaffen komentaja)
16. lokakuuta – Hans Frank, saksalainen SS-upseeri (Puolan kenraalikuvernööri) (s. 1900) (teloitettiin)
16. lokakuuta – Wilhelm Frick, kansallissosialistisen Saksan sisäministeri (s. 1877) (teloitettiin)
16. lokakuuta – Alfred Jodl, saksalainen kenraalieversti (Wehrmachtin pääesikunnan operaatiopäällikkö) (s. 1890) (teloitettiin)
16. lokakuuta – Ernst Kaltenbrunner, itävaltalainen turvallisuusjohtaja (RSHA:n päällikkö) (s. 1903) (teloitettiin)
16. lokakuuta – Wilhelm Keitel, saksalainen sotamarsalkka (OKW:n komentaja) (s. 1882) (teloitettiin)
16. lokakuuta – Joachim von Ribbentrop, Saksan ulkoministeri (s. 1893) (teloitettiin)
16. lokakuuta – Alfred Rosenberg, saksalainen kansallissosialistien ideologi ja poliitikko (s. 1893) (teloitettiin)
16. lokakuuta – Ernst Friedrich Sauckel (”Fritz Sauckel”), saksalainen kansallissosialistijohtaja (työvoiman hankinnan täysivaltainen päällikkö) (s. 1894) (teloitettiin)
16. lokakuuta – Arthur Seyss-Inquart, Itävallan sisäministeri ja kuvernööri sekä Alankomaiden valtakunnankomissaari (s. 1892) (teloitettiin)
16. lokakuuta – Julius Streicher, saksalainen poliitikko (Der Stürmer -lehden päätoimittaja ja perustaja) (s. 1885) (teloitettiin)
23. lokakuuta – Ernest Thompson Seton, englantilais-yhdysvaltalainen partiojohtaja ja kirjailija (Villejä eläimiä)
4. marraskuuta – Rüdiger von der Goltz, saksalainen kenraali, kreivi
14. marraskuuta – Manuel de Falla, espanjalainen säveltäjä
5. joulukuuta – Martti Nisonen, suomalainen säveltäjä
25. lokakuuta – Rudolf Walden, suomalainen jalkaväenkenraali (Mannerheim-ristin ritari), ministeri ja teollisuusmies (Yhtyneiden Paperitehtaiden perustaja)
25. joulukuuta – William Claude Dukenfield (”W. C. Fields”), yhdysvaltalainen näyttelijä ja koomikko
Nobelin fysiikanpalkinto: Percy Bridgman
Nobelin kemianpalkinto: James Sumner, John Northrop ja Wendell Stanley
Nobelin lääketieteen palkinto: Hermann Joseph Muller
Nobelin kirjallisuuspalkinto: Hermann Hesse
Nobelin rauhanpalkinto: Emily Balch ja John R. Mott
Elokuvavuosi 1946
Kirjallisuusvuosi 1946
↑ Max Jakobson: Väkivallan vuodet: 20. vuosisadan tilinpäätös 1, s. 408. Helsinki: Otava, 1999.
↑ http://www.holocaustinfo.org/faq/4.html
Wikimedia Commonsissa on kuvia tai muita tiedostoja aiheesta 1946.
Noudettu kohteesta "https://fi.wikipedia.org/w/index.php?title=1946&oldid=17436366"
Viimeksi muokattu 14. heinäkuuta 2018 kello 20.41